**VRFS NARIŲ SUSIRINKIMO**

**PROTOKOLAS**

**2020.06.17**

**Vieta:** Kūno kultūros ir sporto departamentas (Žemaitės g. 6, Vilnius) 19:00. Trukmė 1 val.

1. Posėdyje dalyvauja 36 (trisdešimt šeši) nariai iš 56 narių. Dalyvių sąrašas pridedamas (Protokolo priedas Nr.1). Kvorumas yra ir galima priimti sprendimus.
2. Posėdžiui pirmininkauja Paulius Malžinskas, posėdžio sekretorius Laurynas Aržuolaitis;
3. Darbotvarkė:
4. VRFS Visuotinio narių susirinkimo pirmininkaujančio, sekretoriaus ir balsų skaičiavimo komisijos tvirtinimas;
5. VRFS Visuotinio narių susirinkimo darbo reglamento tvirtinimas;
6. VRFS Prezidento P.Malžinsko 2019 m. VRFS veiklos ir finansinės veiklos ataskaitos;
7. Dėl Asociacijos VRFS pasiūlymų LFF konferencijoje;
8. Dėl Asociacijos VRFS kandidato LFF prezidento rinkimuose;
9. Kiti klausimai: VRFS rezoliucija dėl VK nario Pauliaus Malžinsko suspendavimo VK panaikinimo.

* **1 klausimas** **VRFS Visuotinio narių susirinkimo pirmininkaujančio, sekretoriaus ir balsų skaičiavimo komisijos tvirtinimas.**

**Informacija:** Paulius Malžinskas VRFS narius informavo, kad pagal asociacijos įstatus visuotiniam susirinkimui pirmininkauja VRFS vadovas, o susirinkimo sekretoriumi pasiūlytas Laurynas Aržuolaitis.

Balsų skaičiavimo komisiją pasiūlyta sudaryti iš dviejų narių ir paskirti Justiną Baužį bei Dalių Matvejevą.

**Sprendimas:** Pritarta bendru sutarimu.

* **2 klausimas: VRFS Visuotinio narių susirinkimo darbo reglamento tvirtinimas.**

**Informacija:** Paulius Malžinskas pristatė susirinkimo darbotvarkę ir darbo reglamentą.

**Sprendimas:** Pritarta bendru sutarimu.

* **3 klausimas: VRFS Prezidento P.Malžinsko 2019 m. VRFS veiklos ir VRFS finansinės veiklos ataskaitos.**

**Informacija:** ir finansinės veiklos ataskaitas. Visos ataskaitos el.paštu buvo iš anksto pateiktos susipažinti asociacijos nariams.

P.Malžinskas informavo, kad finansinė ataskaita buvo svarstoma ir asociacijos VRFS valdyboje, kuri pritarė ataskaitos teikimui visuotiniam susirinkimui su sekančiomis pastabomis:

1. Nurašyti finansinius SFL įsiskolinimus už 2014-2017 m asociacijai VRFS, taip kaip siūloma finansinėje ataskaitoje.;
2. FK „Granitas” finansinius įsipareigojimus (skola) perkelti į 2020 m nes dėl jų vyksta ginčas ir todėl reikia patikslinti senesnių periodų mokėjimus bei sąskaitas;
3. Asociacijos VRFS vadovas P.Malžinskas turi pateikti Valdybai pajamų detalizaciją pagal numatytą 2019 m biudžetą.;
4. Patikslinti ir buchalteriškai įforminti 2020 m avansinius mokėjimus VRFS direktoriui L.Aržuolaičiui.

**Sprendimas.** Už finansinės 2019 m. veiklos ataskaitos patvirtinimą balsavo 35 nariai, 1 (vienas) susilaikė. 2019 m finansinei ataskaitai pritarta.

P.Malžinskas pristaė ir Asociacijos 2019 m veiklos ataskaitą. Trumpai apžvelgti nuveikti darbai, įgyvendinti projektai bei perspektyvos 2020 m. Susirinkime dalyvavęs FC „Vilnius” atstovas D.Martinaitis pateikė kelis pasiūlymus VRFS:

1. Didinti VRFS įtaką bendradarbiavime su VMS ir LRV;
2. Aktyvinti papildomų finansinių šaltinių/rėmėjų paiešką;
3. Didinti finansinę Asociaciacijos VRFS nepriklausomybę;

Vyksta diskusija. Iš esmės pritarta FC “Vilnius” atstovo pasiūlymams, kad reikia aktyviau dirbti šiomis kryptimis, tačiau keli VRFS nariai išreiškė abejones dėl rėmėjų paieškos. Kaip pagrindinė priežastis, trukdanti rasti didesnę paramą verslo struktūrose, buvo nurodytas prastas LFF įvaizdis ir reputacija.

**Sprendimas.** Už 2019 m. veiklos ataskaitą balsavo 35 nariai, 1 (vienas) susilaikė. 2019 m veiklos ataskaitai pritarta.

* **4 klausimas:** **Dėl asociacijos VRFS pasiūlymų LFF konferencijoje.**

**Informacija:** Paulius Malžinskas pateikė VRFS siūlymus LFF konferencijoje dėl LFF įstatų keitimo. Visi siūlomi įstatų pakeitimai buvo pristatyti viešai ir visiems asociacijos nariams, visi gavo aiškinamąjį VRFS raštą, kuriame detaliai išdėstyta argumentacija, o taip pat siūlomi pakeitimai buvo skelbti ir VRFS tinklapyje, Vilniaus futbolo FB paskyroje.

**Sprendimas:** Už siūlymus balsavo 35 nariai, 1 (vienas) susilaikė. Pritarta.

* **5 klausimas:** **Dėl Asociacijos VRFS kandidato LFF prezidento rinkimuose.**

**Informacija:** Buvo pristatytas VRFS Valdybos teikiamas kandidatas LFF prezidento rinkimuose Paulius Malžinskas.

**Sprendimas:** Už kandidatą LFF prezidento rinkimuose Paulių Malžinską balsavo 34 nariai, 2 (du) susilaikė. P.Malžinsko kadidatūrai pritarta.

* **6 klausimas:** **VRFS rezoliucija dėl VK nario Pauliaus Malžinsko suspendavimo VK panaikinimo.**

**Informacija:** Paulius Malžinskas pristatė Asociacijos VRFS rezoliuciją (Protokolo priedas Nr.2) dėl VK nario Pauliaus Malžinsko suspendavimo VK panaikinimo

**Sprendimas:** Už rezoliuciją balsavo 32 nariai, susilaikė 4 (keturi). Rezoliucijai pritarta.

Posėdžio pirmininkas: VRFS Prezidentas Paulius Malžinskas

\_\_(parašas)\_\_\_\_\_\_\_\_

Posėdžio sekretorius: VRFS direktorius Laurynas Aržuolaitis

\_\_(parašas)\_\_\_\_\_\_\_\_